


DPT-002 - Adeiladwr Hysbysiad Preifatrwydd

Mae'r Adeiladwr Hysbysiad Preifatrwydd hwn wedi'i gynllunio i helpu sefydliadau Eglwysig i baratoi Hysbysiad Preifatrwydd clir a chydymffurfiol.

Mae pob cam:
• yn esbonio pam mae angen y wybodaeth;
• yn darparu geiriad enghreifftiol; 
• yn eich helpu i addasu'r geiriad i adlewyrchu eich sefydliad eich hun.

Pan fyddwch chi wedi cwblhau'r Adeiladwr, bydd y Pecyn Cymorth Hysbysiad Preifatrwydd yn darparu canllawiau ychwanegol, tablau cyfeirio ac enghreifftiau ymarferol i'ch helpu i gwblhau eich Hysbysiad Preifatrwydd.

Cam 1 – Dywedwch wrth bobl pwy ydych chi

Pam mae hyn yn bwysig
Mae gan bobl yr hawl gyfreithiol i wybod pwy sy'n gyfrifol am ddefnyddio eu gwybodaeth bersonol.

Geiriad enghreifftiol

Pwy ydyn ni?
Mae Eglwys y Santes Fair yn rhan o'r Eglwys yng Nghymru. Rydym yn gyfrifol am y wybodaeth bersonol rydym yn ei chasglu a’i  defnyddio mewn cysylltiad â'n gweithgareddau.

Awgrym ar gyfer yr Adeiladwr
Cofiwch: Defnyddiwch enw cyfreithiol a rhif elusen cywir eich sefydliad lle bo'n berthnasol.

Adeiladu Eich Hysbysiad Preifatrwydd
Rhowch enw eich sefydliad yn union fel y mae'n ymddangos yn eich dogfennau llywodraethu.
Angen help?
Ydyn ni wedi defnyddio'r enw cywir?
A fydd pobl yn ein hadnabod?

Cam 2 – Dywedwch wrth bobl sut i gysylltu â chi

Pam mae hyn yn bwysig
Mae angen i bobl wybod sut y gallant gysylltu â'ch sefydliad.

Cyn i chi ddechrau
Nodwch yr unigolyn, y rôl neu'r swyddfa sy'n gyfrifol am ymateb i ymholiadau ynghylch diogelu data. Does dim angen i hwn fod yn Swyddog Diogelu Data oni bai bod eich sefydliad wedi penodi un. Yn dibynnu ar y math o sefydliad sydd dan sylw, gall fod yn Arweinydd Ardal Weinidogaeth, Ysgrifennydd yr Esgobaeth, Deon Eglwys Gadeiriol neu’n unigolyn arall sy'n gyfrifol am weinyddu eich sefydliad o ddydd i ddydd. Os ydych chi'n cwblhau'r Adeiladwr hwn, efallai mai chi yw’r unigolyn perthnasol.

Geiriad enghreifftiol
Os oes gennych chi unrhyw gwestiynau am yr Hysbysiad Preifatrwydd hwn neu sut rydym yn defnyddio eich gwybodaeth bersonol, cysylltwch ag:
Eglwys y Santes Fair
Stryd Fawr
Aberarall 
AB1 2CD
Ffôn: 01234 567890 E-bost: office@stmaryschurch.org.uk

Awgrym ar gyfer yr Adeiladwr
Cofiwch: Defnyddiwch fanylion cyswllt sy'n cael eu monitro.

Adeiladu Eich Hysbysiad Preifatrwydd
Ychwanegwch gyfeiriad post, e-bost a rhif ffôn fel y bo'n briodol.
Angen help?
Ydyn ni wedi cynnwys y cyfeiriad e-bost cywir?
A all pobl gysylltu â ni yn hawdd?

Cam 3 – Dywedwch wrth bobl pa wybodaeth bersonol rydych chi'n ei chasglu

Pam mae hyn yn bwysig
Mae gan bobl yr hawl gyfreithiol i wybod pa fathau o wybodaeth bersonol rydych chi'n eu casglu.

Geiriad enghreifftiol
Rydym yn casglu gwybodaeth bersonol sy'n angenrheidiol i gefnogi gweithgareddau ein sefydliad. Yn dibynnu ar yr amgylchiadau, gall hyn gynnwys manylion cyswllt, gwybodaeth aelodaeth, gwybodaeth diogelu, gwybodaeth ariannol, gwybodaeth am gyflogaeth, cofnodion gwirfoddolwyr a gohebiaeth.

Awgrym ar gyfer yr Adeiladwr
Cofiwch: Disgrifiwch gategorïau yn hytrach na phob eitem unigol.

Adeiladu Eich Hysbysiad Preifatrwydd
Rhestrwch y prif gategorïau a nodwyd yn ystod eich Archwiliad Data.
Angen help?
Ydyn ni wedi osgoi manylion diangen?
Ydy hyn yn cyd-fynd â'n Harchwiliad Data?

Cam 4 – Dywedwch wrth bobl pam rydych chi'n casglu eu gwybodaeth

Pam mae hyn yn bwysig
Mae gan bobl yr hawl gyfreithiol i wybod pam mae gennych eu gwybodaeth bersonol.
Geiriad enghreifftiol
Rydym yn defnyddio gwybodaeth bersonol i gefnogi gwaith a gweithgareddau ein sefydliad. Yn dibynnu ar yr amgylchiadau, gall hyn gynnwys gweinyddu addoliad a gweinidogaeth, gofal bugeiliol, diogelu, cyflogaeth a gwirfoddoli, gweinyddiaeth ariannol, rhwymedigaethau cyfreithiol a chyfathrebu ag aelodau o'n cymuned.

Awgrym ar gyfer yr Adeiladwr
Cofiwch: Defnyddiwch Gymraeg clir a chanolbwyntiwch ar y prif weithgareddau.

Adeiladu Eich Hysbysiad Preifatrwydd
Rhestrwch brif ddibenion y gwaith prosesu.

Angen help?
Ydyn ni wedi cynnwys gwybodaeth sy'n adlewyrchu'r hyn rydym ni’n ei wneud mewn gwirionedd?
A fyddai aelod o'r cyhoedd yn deall hyn?

Cam 5 – Dywedwch wrth bobl beth sy'n caniatáu i chi ddefnyddio eu gwybodaeth

Pam mae hyn yn bwysig
Mae gan bobl yr hawl gyfreithiol i wybod ar ba sail gyfreithiol y prosesir eu gwybodaeth.

Geiriad enghreifftiol

Beth sy'n caniatáu i ni ddefnyddio eich gwybodaeth?
Rydym yn casglu a defnyddio gwybodaeth bersonol lle mae'r gyfraith yn caniatáu i ni wneud hynny yn unig.
Yn dibynnu ar yr amgylchiadau, gallwn ddefnyddio eich gwybodaeth oherwydd:
· eich bod wedi rhoi eich cydsyniad; 
· mae'n angenrheidiol i gyflawni contract; 
· mae'n ofynnol i ni gydymffurfio â rhwymedigaeth gyfreithiol; 
· mae'n angenrheidiol i amddiffyn buddiannau hanfodol rhywun; 
· mae'n angenrheidiol ar gyfer cyflawni tasg a gyflawnir er budd y cyhoedd neu wrth arfer awdurdod swyddogol;  
· mae'n angenrheidiol ar gyfer ein buddiannau dilys lle nad yw'ch hawliau a'ch rhyddid yn diystyru'r rhain. 

Pan fo gwahanol weithgareddau yn dibynnu ar wahanol resymau cyfreithiol, dylid esbonio'r rhain yn glir.

Awgrym ar gyfer yr Adeiladwr
Cofiwch: Bydd angen i'r rhan fwyaf o sefydliadau gyfeirio at y seiliau cyfreithlon sy'n wirioneddol berthnasol.

[bookmark: cysill]Adeiladu Eich Hysbysiad Preifatrwydd
Nodwch y sail gyfreithlon neu'r seiliau sy'n cefnogi eich gweithgareddau prosesu.

Angen help?
Ydyn ni wedi dewis y sail gyfreithlon gywir?
Ydyn nhw’n cyd-fynd â'n gweithgareddau?
Ydyn nhw’n cyd-fynd â'n Harchwiliad Data?

Cam 6 – Dywedwch wrth bobl gyda phwy rydych chi'n rhannu eu gwybodaeth

Pam mae hyn yn bwysig
Mae gan bobl yr hawl gyfreithiol i wybod a yw eich sefydliad yn rhannu eu gwybodaeth bersonol ag unrhyw un arall.

Geiriad enghreifftiol
Rydym yn rhannu gwybodaeth bersonol dim ond lle mae'n angenrheidiol gwneud hynny a lle mae hynny’n cael ei ganiatáu neu'n ofynnol gan y gyfraith. Yn dibynnu ar yr amgylchiadau, efallai y byddwn yn rhannu gwybodaeth bersonol gyda sefydliadau Eglwysi eraill, cynghorwyr proffesiynol, sefydliadau sy'n darparu gwasanaethau ar ein rhan, awdurdodau statudol a rheoleiddwyr, ac eraill lle bo hynny'n ofynnol neu'n cael ei ganiatáu gan y gyfraith. Nid ydym yn gwerthu gwybodaeth bersonol.

Awgrym ar gyfer yr Adeiladwr
Cofiwch: Disgrifiwch gategorïau, nid pob sefydliad yn ôl enw.

Adeiladu Eich Hysbysiad Preifatrwydd
Rhestrwch gategorïau o dderbynwyr.

Angen help?
Ydyn ni wedi esbonio gyda phwy rydym ni'n rhannu data?
Ydy hyn yn adlewyrchu'r Archwiliad Data?

Cam 7 – Dywedwch wrth bobl os yw eu gwybodaeth yn gadael y Deyrnas Unedig

Pam mae hyn yn bwysig
Mae gan bobl yr hawl gyfreithiol i wybod a yw gwybodaeth yn cael ei throsglwyddo y tu allan i'r DU.

Geiriad enghreifftiol
Nid ydym fel arfer yn trosglwyddo gwybodaeth bersonol y tu allan i'r Deyrnas Unedig. Pan fydd angen gwneud hynny, bydd mesurau diogelu cyfreithiol priodol ar waith.

Awgrym ar gyfer yr Adeiladwr
Cofiwch: Gwiriwch gyda'ch arweinydd TG os nad ydych yn siŵr.

Adeiladu Eich Hysbysiad Preifatrwydd
Nodwch a oes trosglwyddiadau tramor yn digwydd.

Angen help?
Ydyn ni wedi esbonio sut rydym yn trosglwyddo gwybodaeth dramor?
Ydy’r mesurau diogelu wedi'u hegluro?

Cam 8 – Dywedwch wrth bobl pa mor hir rydych chi'n cadw eu gwybodaeth

Pam mae hyn yn bwysig
Mae gan bobl yr hawl gyfreithiol i wybod pa mor hir y mae eu gwybodaeth yn cael ei chadw.

Geiriad enghreifftiol
Rydym ond yn cadw gwybodaeth bersonol cyhyd ag sy'n angenrheidiol neu fel sy'n ofynnol yn ôl y gyfraith. Mae ein sefydliad yn cynnal Cofrestr Cadw Cofnodion sy'n nodi cyfnodau cadw arferol.

Awgrym ar gyfer yr Adeiladwr
Cofiwch: Dylid cadw eich Cofrestr Cadw Cofnodion a'ch Hysbysiad Preifatrwydd bob amser yn gyson.

Adeiladu Eich Hysbysiad Preifatrwydd
Esboniwch y broses gadw a chyfeiriwch at y Gofrestr Cadw Cofnodion.

Angen help?
Ydyn ni wedi cynnwys Cofrestr Cadw Cofnodion?
Os na, gweler Pecyn Cymorth 7 yng nghyhoeddiad y Pecyn Cymorth Hysbysiad Preifatrwydd DPT-002A
Ydy hyn yn glir?

Cam 9 – Dywedwch wrth bobl am eu hawliau

Pam mae hyn yn bwysig
Mae gan bobl hawliau cyfreithiol mewn perthynas â'u gwybodaeth bersonol.

Geiriad enghreifftiol
Yn dibynnu ar yr amgylchiadau, efallai y bydd gan unigolion hawliau gan gynnwys mynediad, cywiro, dileu, cyfyngu, gwrthwynebu a'r hawl i gwyno. Cysylltwch â ni gan ddefnyddio'r manylion yn yr Hysbysiad Preifatrwydd hwn.


Awgrym ar gyfer yr Adeiladwr
Cofiwch: Mae canllawiau manwl yn y Pecyn Cymorth Hysbysiad Preifatrwydd.

Adeiladu Eich Hysbysiad Preifatrwydd
Rhowch esboniad byr o hawliau a sut i gysylltu â'r sefydliad.

Angen help?
Ydyn ni wedi esbonio'r hawliau sydd ar gael?
Ydyn ni wedi cynnwys manylion cyswllt?
Ydy'r geiriad yn hawdd i'w ddeall?

Cam 10 – Dywedwch wrth bobl sut mae'r hysbysiad preifatrwydd hwn yn cael ei gadw’n gyfredol

Pam mae hyn yn bwysig
Dylai pobl wybod bod eich Hysbysiad Preifatrwydd yn cael ei adolygu a'i ddiweddaru pryd bynnag y bo angen i adlewyrchu newidiadau mewn deddfwriaeth, canllawiau neu'r ffordd y mae eich sefydliad yn defnyddio gwybodaeth bersonol.

Geiriad enghreifftiol
Cadw'r Hysbysiad Preifatrwydd hwn yn gyfredol

Rydym yn adolygu'r Hysbysiad Preifatrwydd hwn yn rheolaidd i sicrhau ei fod yn parhau i fod yn gywir ac yn adlewyrchu'r ffordd yr ydym yn casglu ac yn defnyddio gwybodaeth bersonol.

Efallai y byddwn yn diweddaru'r Hysbysiad Preifatrwydd hwn o bryd i'w gilydd i adlewyrchu newidiadau mewn deddfwriaeth, canllawiau rheoleiddiol neu weithgareddau ein sefydliad.

Bydd y fersiwn ddiweddaraf o'r Hysbysiad Preifatrwydd hwn bob amser ar gael gan ein sefydliad.
Awgrym ar gyfer yr Adeiladwr
Cofiwch: Adolygwch eich Hysbysiad Preifatrwydd pryd bynnag y bydd eich sefydliad yn newid y ffordd y mae'n prosesu gwybodaeth bersonol, yn cyflwyno gweithgaredd newydd, neu os bydd newid sylweddol yn y gyfraith.

Adeiladu Eich Hysbysiad Preifatrwydd
Esboniwch sut y gall pobl gael y fersiwn ddiweddaraf o'ch Hysbysiad Preifatrwydd a phryd y bydd fel arfer yn cael ei adolygu.

Angen help?
· Ydyn ni wedi esbonio y gall yr Hysbysiad Preifatrwydd newid? 
· Ydyn ni wedi dweud wrth bobl sut i gael y fersiwn ddiweddaraf? 
· Ydyn ni wedi cynnwys trefniadau ar gyfer adolygiad rheolaidd?

Llongyfarchiadau!

Rydych chi bellach wedi cwblhau'r prif Adeiladwr Hysbysiad Preifatrwydd. Trwy weithio trwy bob cam, rydych wedi chi nodi'r wybodaeth allweddol y dylid ei chynnwys fel arfer yn Hysbysiad Preifatrwydd eich sefydliad.

Y Cam Nesaf
Y Pecyn Cymorth Hysbysiad Preifatrwydd (DPT-002A) sydd wedi'i gynllunio i'ch helpu i orffen eich dogfen. Mae'n cynnwys canllawiau ymarferol, tablau cyfeirio a geiriad enghreifftiol a fydd yn berthnasol i'r rhan fwyaf o sefydliadau Eglwysig.

Mewn llawer o achosion, gallwch gopïo'r geiriad a awgrymir i'ch Hysbysiad Preifatrwydd, ar yr amod ei fod yn adlewyrchu gweithgareddau eich sefydliad yn gywir.

Os oes gan eich sefydliad weithgareddau prosesu mwy cymhleth, bydd y Pecyn Cymorth yn eich helpu i addasu'r geiriad i weddu i'ch amgylchiadau.

Cofiwch: Dylai eich Hysbysiad Preifatrwydd bob amser adlewyrchu'r hyn y mae eich sefydliad yn ei wneud mewn gwirionedd.

